Diari Oficial de la Generalitat Valenciana


Sumari del DOGV 9895, del 17-07-2024 (2024/7106)

Extracte de la Resolució 21 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen, per a l'exercici 2024, ajudes personals per a l'atenció especialitzada residencial de persones amb discapacitat
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9895

Data del DOGV
:   17-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7106

CVE
:   EUWK-D-9061-3466

Data del document
:   21-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * discapacitat
    * mitjans per a discapacitats
    * ajuda als discapacitats
    * equipament social

BDNS(Identif.): 774570

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions ([**https://www.infosubvenciones.es/bdnstrans/GE/es/convocatoria/774570**](https://www.infosubvenciones.es/bdnstrans/GE/es/convocatoria/774570))

Primer. Beneficiaris

Poden sol·licitar les ajudes les persones físiques que tinguen la condició legal de persona amb discapacitat i residents en la Comunitat Valenciana.

Segon. Objecte

Les ajudes personals per a l'atenció especialitzada residencial a persones amb discapacitat es concedixen amb caràcter de subvenció personal i finalista, per a atendre les necessitats d'atenció integral de les persones amb discapacitat o amb malaltia mental crònica que manquen de suficients recursos econòmics i requerixen atenció assistencial i cures especials, que no es poden prestar en el medi familiar. L'atenció residencial podrà desenvolupar-se en residències i habitatges tutelats. T

Tercer. Bases reguladores

Orde 1/2016, de 20 de gener (DOGV núm. 7705, de 26.01.2016), de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, i modificada per l'Orde 3/2019, de 23 de juliol (DOGV núm. 8600, de 26.07.2019), de la Vicepresidència i Conselleria d'Igualtat i Polítiques Inclusives, i per l'Orde 1/2022, de 13 de juliol (DOGV núm. 9385, de 18.07.2022), de la Vicepresidència i Conselleria d'Igualtat i Polítiques Inclusives, de modificació de l'Orde 1/2016, de 20 de gener.

Quart. Quantia

1. Les subvencions concedides, en virtut d'esta convocatòria, estan dotades amb un import global de 7.986.161,37 euros.

2. L'import de l'ajuda personal, que té caràcter complementari perquè la persona puga accedir a l'atenció residencial que requerix, es determinarà tenint en compte els següents costos unitaris de referència que s'establixen en la Llei de pressupostos de la Generalitat per a 2024, com a quantia màxima d'estes ajudes personals: ¿ Servici d'atenció en residència per a persones amb discapacitat i amb problemes greus de salut mental: 2.700 €/mes. ¿ Servici d’habitatge tutelat assistit (suport extens): 2.550 €/mes. ¿ Servici d’habitatge tutelat d'atenció supervisada (suport limitat o intermitent): 2.042 €/mes.

3. L'import de l'ajuda es determinarà tenint en compte, en cada cas, el cost de referència de la plaça residencial, menys l'aportació de la persona usuària d'acord amb els seus ingressos.

4. Per a la determinació de l'ajuda, es tindrà en compte la totalitat dels seus ingressos, reservant el 65 per cent de l'IPREM per als seus gastos personals.

Quint. Termini de presentació de sol·licituds

Les sol·licituds d'ajudes per a l'atenció especialitzada residencial de persones amb discapacitat podran presentar-se a partir de l'endemà de la publicació d’esta resolució en el Diari Oficial de la Generalitat Valenciana, i el termini de presentació de sol·licituds acabarà el dia 29 de novembre de 2024

Sext. Altres dades

1. Sol·licituds. En el Registre General de les Direccions Territorials de Serveis Socials, Igualtat i Habitatge corresponent a la província del municipi en què residix el sol·licitant, i també en qualsevol dels llocs que establix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Les sol·licituds de subvenció es podran presentar igualment per via telemàtica, a través de la seu electrònica de la Generalitat, https://www.gva.es/va/inicio/procedimientos?id\_proc=g94985, mitjançant la firma electrònica pròpia de la persona sol·licitant o la de la persona que la represente. Així mateix, es podran tramitar amb certificat electrònic les altes, modificacions i baixes de les domiciliacions bancàries (PROPER), el tràmit de les quals estarà accessible en la seu electrònica de la Generalitat:

[**https://www.gva.es/va/inicio/procedimientos?id\_proc=22844&version=amp**](https://www.gva.es/va/inicio/procedimientos?id_proc=22646&version=amp).

2. Documentació. La prevista en el resolc quint de la resolució de convocatòria. Els models de sol·licitud, de documentació específica i de domiciliació bancària estan a la disposició dels interessats en el portal de la Generalitat, www.gva.es, accedint als apartats «Guia Prop», «Tràmits i servicis».

3. Criteris de valoració. En l'avaluació de les sol·licituds es podrà obtindre un màxim de 100 punts, conformement als criteris que establix l'apartat octau de la resolució de convocatòria, i caldrà obtindre una puntuació mínima de 60 punts per a la concessió de la subvenció

  

València, 21 de juny de 2024

Susana Camarero Benítez

Vicepresidenta segona del Consell i consellera de Serveis Socials, Igualtat i Habitatge